stanford-oval/wikipedia huggingface dataset:
אביבה דקל

| --- | --- |

 לידה:  5 בפברואר 1937 (בת 88) חיפה, פלשתינה (א"י) 
 מדינה:  ישראל 
 מקום מגורים:  אילת 
 עיסוק:  ציירת, פסלת, עיתונאית וסופרת.
 
אביבה דקל (נולדה ב-5 בפברואר 1937) ציירת, פסלת, עיתונאית וסופרת ישראלית.
ביוגרפיה

אביבה דקל נולדה בעיר חיפה לרבקה ויצחק מרדכי אוסטרוביץ שעלו לישראל מפולין. אביה, הלך לעולמו בהיותה בת תשע וחצי.
אביבה למדה ציור וקולז' מגיל חמש, ובלט אצל הרקדנית ולנטינה ארכיפובה-גרוסמן, מחלוצות הוראת הבלט בארץ, ורקדה בלט קלאסי עד גיל 27. למדה בגימנסיה ביאליק בחיפה, וסיימה את חוק לימודיה בשנת 1955, במגמת ביולוגיה. בנעוריה כתבה לעיתון הגדנ"ע ושיחקה כדורסל בנבחרת הנוער של "מכבי" חיפה.
ב-1956 שירתה אביבה בצה"ל בחיל החימוש, בבסיס ליד חיפה, ובשנת 1957, קצת לפני שמלאו לה 20, נישאה לאהרון דקל (דקס) והשתחררה מהצבא.
הזוג התגורר בחיפה והיא עבדה במכון לשיקום עיוורים "מגדל אור", נרשמה ללמודי מדעים בטכניון בחיפה והפסיקה את לימודיה לאחר שנה עם הולדת בתה הבכורה איילת. לאחר מלחמת ששת הימים, בשנת 1967, עברה המשפחה להתגורר בעיר אילת, ואביבה החלה לעבוד כמנהלת הזמנות במלון "מלכת שבא".
בתחילת שנות ה-70, פנתה לעסוק באומנות ובכתיבה.
ביוגרפיה > אומנות

הנוף והטבע אותם חוותה במגוריה באילת עודדו אותה להתחיל בציור בצבעי שמן לראשונה ("האור של אילת עשה לי משהו, ראיתי את הדברים אחרת באור הזה"). סגנון הציור שלה הוא ריאליזם פנטסטי ועוסק בעיקר בסוגיות חברתיות ופוליטיות, וכמעט בכל תמונותיה הרקע הוא נופה של העיר אילת.
בשנת 1972 הוצגה תערוכת היחיד הראשונה שלה באילת, במוזיאון לאמנות מודרנית, ובמהלך 25 שנה הציגה ציורים ופסלי ברונזה בכ-20 תערוכות יחיד, ובעשרות תערוכות קבוצתיות, בישראל, ארצות הברית, שווייץ, גרמניה וקנדה.
בשנים 1982-1981 הציגה תערוכה נודדת, "סיני", ביישובי גוש קטיף וחצי האי סיני ובבסיס צה"ל, במחאה על הנסיגה מסיני והעברת השטח למצרים.
בגלריה "אוגרית" בתל אביב הציגה בשנת 1983 את התערוכה "להיות אישה", שבמרכזה ביקורת על מעמד האישה בישראל. בסדרת הפסלים שפיסלה אין לנשים פנים, השוני ביניהן הוא מה שהן נושאות בתוכן. בגופה של אחת ביציות, ושם הפסל הוא "אשה היא אם", אחרת מלאה בתכשיטים נוצצים, ושם הפסל הוא "אשה היא אוצר", בתוך בטנה של אחרת רהיטים זעירים, ושם הפסל הוא "אשה היא בית".
בשנת 2007 פתחה אביבה עם בעלה דקס את גלריית "דקל" לאומנות, שהייתה ממוקמת במלון מוריה שרתון באילת בשנים 2011-2007. בגלריה הוצגו פסלים של אומנים זרים ויצירות של אומנים ישראליים, ביניהם הפסל אהרן בצלאל והפסלת גילה שטיין.
במרץ 2025 יוצגו שניים מציוריה ב"תערוכת נשים" לרגל יום האישה הבינלאומי, בבית ציוני אמריקה בתל אביב.
ביוגרפיה > כתיבה

בשנת 1988 ראה אור ספר ילדים ראשון פרי עטה, "צחי עובר לאילת", בהוצאת ספרית פועלים, שבו תיארה את השתלבותו של בנה במקום מגוריו החדש באילת. ספרי ילדים נוספים שחיברה ראו אור בהוצאת ידיעות אחרונות ובהוצאת הקבוץ המאוחד. בנוסף, סיפורי ילדים שכתבה התפרסמו מספר שנים באופן קבוע במדור הילדים של העיתון "ידיעות אחרונות".
ב-1998 ראה אור בהוצאת מעריב ספרה "פיגוע", המיועד למבוגרים. הספר מגולל סיפור התאהבותה של אשה יהודייה בבחור ערבי צעיר, המתגלה בסוף הספר כמחבל שמבצע פיגוע, בחנות צעצועים בהדר הכרמל, חיפה.
בנוסף, כתבה משנת 2016-2011 במקומון האילתי, "ערב ערב באילת" סיפור שבועי בנוסח רומן רומנטי, ועבדה כעיתונאית עסקים ושטח גם במוסף "מה נשמע" עד שנת 2020.
בינואר 2025, סיימה את כתיבת הספר "רבקה", המתעד את קורות חייה של אימה, שהתאלמנה בגיל צעיר. ספרה זה, וכן שלושה ספרי ילדים חדשים פרי עטה - "מסעות החתולים של סבתא", "מלכת הארמון", ו"הילדים מרחוב נעמה", טרם ראו אור.
חיים אישיים

אביבה דקל הייתה נשואה לאהרון דקל (דקס) כ-60 שנה, מלונאי, שכיהן במשך 18 שנה כיו"ר התאחדות המלונות באילת, היא אם לאיילת דקל, במאית קולנוע וטלוויזיה, ולצחי דקל, מוזיקאי בשלן וסופר, סבתא לשבעה נכדים.
בשנת 2021 השתתפה אביבה דקל בתפקיד קטן בסרט התיעודי של אבי מאור מרזוק, "המלחמה האחרונה של נלסון", על המאבק של רפי נלסון להשאיר את כפר הנופש במפרץ טאבה בשליטה ישראלית אחרי נסיגת ישראל מסיני ב-1982.
משנת 2023 ועד היום, שנת 2025 משחקת בהצגות בחוג תיאטרון המתקיים בתיאטרון "אלעד" באילת ובערבה.
תערוכות

רשימה חלקית של תערוכות יחיד:
1972, מוזיאון לאמנות מודרנית, אילת.
1974, גלריה נועם, אילת.
1976, גלריה תוראל, תל אביב.
1977, "פולקסגלרי", ברלין, גרמניה.
1978, שגרירות ישראל בוושינגטון.
1978, גלריה נצר, חיפה.
1980, קולטורקוסיסיון וולן, ציריך, שווייץ.
1981, גלריה עירונית, קאמן, גרמניה.
1982-1981, תערוכות נגד פינוי סיני בימית, אופירה, נביעות ובבסיס חיל אויר עציון.
1982, גלריה סאסקס, אוטווה, קנדה.
1983, גלריה אוגרית, תל אביב.
1984, צוותא, תל אביב.
1987, גלריה שלוש עשרה וחצי, יפו.
1988, גלריה קמפינסקי, פרנקפורט, גרמניה.
1988, מוזיאון לאמנות, נהריה.
1991, גלריה מכבית, סוהו ניו־יורק.
לצד זאת, השתתפה בתערוכות קבוצתיות רבות בישראל, באירופה, בארצות הברית ובקנדה.
גלריה

"געגועים לסיני"
"געגועים לסיני"
"להיות אשה"
"מחווה לקזאלס"
"מחווה לקזאלס"
"ציפור גן עדן"
ספריה

"פיגוע", הוצאת "מעריב", הד ארצי תשנ"ט 1998.
ספריה > ספרי ילדים

"צחי עובר לאילת", עיצוב עטיפה: אביבה דקל, הוצאת ספרית פועלים, 1988.
"מרפאת החיות של רוחלה", אביבה דקל, רוחל'ה זילברמן, הוצאת הקבוץ המאוחד, 1990.
"הכלב סתם", הוצאת הקבוץ המאוחד, 1992.
"ללכת לאיבוד",הוצאת ידיעות אחרונות, ספרי חמד, 1999.
"הרפתקאות פבלו ביער הצ'לו", איורים ועיצוב הכריכה אביבה דקל, הוצאת ידיעות ספרים, סדרת סביונים, 2000.
"הבריחה לאפריקה", הוצאת ידיעות אחרונות, ספרי חמד, 2002.
לקריאה נוספת

הצצה מתוך "המלחמה האחרונה של נלסון", בימוי, תסריט ותחקיר: אבי מאור מרזוק, 2021.
רקע אישי נוסף על אביבה דקל שנכתב על ידה, מאי 2023.
"המחברות של דקס", תיעוד מסעות, טיקטקתי הוצאה דיגיטלית לאור. 17 בפברואר 2025.
הערות שוליים

↑  מוזיאון ישראל, ירושלים, מרכז המידע לאמנות ישראלית.
1 2  גלריה "דקל" במלון מוריה שרתון באילת בשנים 2011-2007
↑  תערוכה של מרק בוגנין בגלריה "דקל", מלון מוריה אילת.
↑  "ישיבה מהסוג האחר", [מוסף "מה נשמע" 516, עיתון "ערב ערב באילת"], 2 באוקטובר 2017.
↑  "והוא לא מפסיק לחייך" [מוסף "מה נשמע" 543, עיתון "ערב ערב באילת"], 11 באפריל 2018.
↑  
נפרדים ממר תיירות, מרב לוי דיאמנט [עיתון "ערב ערב באילת" 2742], 20 בינואר 2016
↑  הסרט ״מקום מפלט״ ב- יס דוקו, איילת דקל, ‏2 בדצמבר 2019
↑  צחי דקל, ממלכת הזבל, ‏21 באוקטובר 2015.
↑  "המלחמה האחרונה של נלסון", מאת מירב לוי דיאמנט, [עיתון "ערב ערב באילת" 2064], 15 באוקטובר 2021.
↑  תיאטרון אלעד אילת והערבה, הוקם בסוף 2014 לזכרו של רס"ל אלעד דן, יליד קיבוץ אילות שנפל במלחמת לבנון השנייה.
↑  אביבה דקל בתערוכה בקאמן, 16,17 במאי 1981.
↑  תערוכה של אביבה דקל, שוויץ, 14 במרץ 1980.
↑  פלח שמש על מפה לבנה, בצלאל רובין, "על המשמר", 10 במרץ 1977.
↑  תערוכה בוושינגטון בביתם של חסיה וילו שביט, שהיה הנספח האווירי בשגרירות, "לאשה", גיליון מס' 1953, 24 באוקטובר 1977.
↑  תערוכה של אביבה דקל במרכז קהילתי ווהלן, שוויץ, 12 במרץ 1980.
↑  אביבה דקל מציגה בגרמניה, "ערב ערב באילת", 11 ביוני 1981.
↑  אביבה דקל בתערוכתה בקאמן עם ראש העיר פרידהלם קטלר, 16 במאי 1981.
↑  ציירת אילתית מציגה ביישובי דרום סיני, בצלאל רובין, ידיעות אחרונות, פברואר 1981.
↑  תערוכה קבוצתית, גלריה כברי לאמנות ישראלית, באתר מוזיאון ישראל ירושלים, ‏22 בדצמבר 2007 עד 2 בפברואר 2008.
↑  "פיגוע", הוצאת "מעריב", הד ארצי תשנ"ט 1998.
↑  צחי עובר לאילת, באתר הקבוץ המאוחד, ספרית פועלים, 1988.
↑  "מרפאת החיות של רוחל'ה", הוצאת הקיבוץ המאוחד, 1990.
↑  הכלב 'סתם', באתר הקיבוץ המאוחד, ספרית פועלים, 1992.
↑  "ללכת לאיבוד", הוצאת ידיעות אחרונות, ספרי חמד, 1999.
↑  הרפתקאות פבלו ביער הצ'לו, איירה אביבה דקל, באתר ידיעות ספרים, 2000.
↑  "הבריחה לאפריקה", הוצאת ידיעות אחרונות, ספרי חמד, 2002.
| --- | --- |
בקרת זהויות :  ICIA: 273436  NLI: 987007303027105171  ISNI: 0000 0004 0232 4279  LCCN: nr93018393  ULAN: 500484706  VIAF: 297949393   WorldCat (עם VIAF): 297949393
אי-שרדות מסביב לעולם

| --- | --- |
 סוגה:  אנימציה, קומדיה, מחזמר
 יוצרים:  ג'ניפר פרטש 
 מדבבים בעברית:  גיא רושיניאק, צביקה פורמן, מירון אהרונוביץ',הילי ישראל, מיכל רשף, שרון שחל, עדי רז, תומר גלר, ספיר דרמון, זוהר מאיר, ענת ניב, דור סרוגו, לירון לב, אורלי תגר, נעה קשפיצקי, מאיה בר שלום, יובל גרבש, אורלי קטן, אלון שר, עמית יוסוביץ', רועי שגב
 זוכים:  הת'ר (שרון שחל)
 ארץ מקור:  קנדה
 שפות:  אנגלית 
 מקום התרחשות:  גיזה, מונטיגו ביי, ניופאונדלנד ולברדור, סנט ג'ונס, פריז, לונדון, אזור 51, אתונה, מדבר ויקטוריה הגדול, גטבורג, יער האמזונאס, סנטרל פארק, נילוס, הפירמידה הגדולה של גיזה, Bavarian Alps, טוקיו, ניו יורק, יוקון, פסל החירות, ניאגרה פולס 
 מספר עונות:  1
 מספר פרקים:  26
 הפקה
 אורך פרק:  30 דקות
 שידור
 רשת שידור:  טלטון 
 רשת שידור בישראל:  ערוץ הילדים
 תקופת שידור מקורית:  10 ביוני 2010 – 24 באפריל 2011 
 קישורים חיצוניים
 דף התוכנית ב-IMDb
 
 → אי-שרדות אקשןאי-שרדות הנקמה של האי ←
 
אי-שרדות מסביב לעולם היא תוכנית-המשך של הסדרה "אי-שרדות אקשן". זוהי פארודיה על תוכניות המציאות "המירוץ למיליון" ו"הישרדות" יחדיו. בנוסף, כל המתמודדים נדרשים לשיר לפחות פעם בפרק, מה שנותן לעונה זו אלמנטים של מחזמר.
טבלת הדחות

| משתתף | פרקים> 1 | פרקים> 2 | פרקים> 3 | פרקים> 4 | פרקים> 5 | פרקים> 7 | פרקים> 8 | פרקים> 9 | פרקים> 10 | פרקים> 11 | פרקים> 13 | פרקים> 14 | פרקים> 15 | פרקים> 16 | פרקים> 17 | פרקים> 19 | פרקים> 20 | פרקים> 21 | פרקים> 22 | פרקים> 23 | פרקים> 25 | פרקים> 26 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| הת'ר | עברה | ניצחה | ניצחה | ניצחה | ניצחה | ניצחה | ניצלה | ניצחה | עברה | ניצחה | ניצחה | ניצחה | ניצחה | עברה | עברה | ניצלה | עברה | ניצלה | ניצחה | עברה | ניצחה | המנצחת |
| אלחנדרו | ניצח | ניצח | ניצח | ניצח | עבר | ניצח | ניצח | ניצח | ניצח | ניצח | עבר | עבר | עבר | ניצח | ניצח | עבר | עבר | ניצח | עבר | הודח | ניצל | מקום שני |
| קודי | עבר | ניצח | ניצח | ניצח | ניצח | ניצח | עבר | ניצח | עבר | ניצח | ניצח | ניצח | ניצח | עבר | עבר | עבר | עבר | עבר | עבר | עבר | ניצל | הודח |
| סיירה | ניצחה | ניצחה | ניצחה | ניצחה | ניצחה | ניצחה | עברה | ניצחה | עברה | ניצחה | ניצחה | ניצחה | ניצחה | עברה | עברה | ניצלה | ניצחה | ניצלה | ניצלה | פרשה |  |  |
| דנקן | פרש |  |  |  |  |  |  |  |  |  | עבר | ניצל | עבר | ניצח | ניצח | ניצח | עבר | הודח |  |  |  |  |
| קורטני | עברה | ניצחה | ניצחה | ניצחה | ניצחה | ניצחה | עברה | ניצחה | עברה | ניצחה | ניצחה | ניצחה | ניצחה | ניצלה | עברה | ניצחה | הודחה |  |  |  |  |  |
| בליינלי |  |  |  |  |  |  |  |  |  |  |  |  |  |  |  | עברה | הודחה |  |  |  |  |  |
| אוון | ניצח | ניצח | ניצח | ניצח | עבר | ניצח | ניצח | ניצח | ניצח | ניצח | עבר | עבר | עבר | ניצח | ניצח | הודח |  |  |  |  |  |  |
| גוון | עברה | ניצחה | ניצחה | ניצחה | ניצחה | ניצחה | עברה | ניצחה | עברה | ניצחה | ניצחה | ניצחה | ניצחה | הודחה |  |  |  |  |  |  |  |  |
| טיילר | ניצח | ניצח | ניצח | ניצח | עבר | ניצח | ניצח | ניצח | ניצח | ניצח | עבר | עבר | הודח |  |  |  |  |  |  |  |  |  |
| נואה | ניצח | ניצח | ניצח | ניצח | עבר | ניצח | ניצח | ניצח | ניצח | ניצח | הודח |  |  |  |  |  |  |  |  |  |  |  |
| די.ג'יי | ניצח | ניצל | הודח | ניצל | ניצח | ניצל | ניצח | ניצל | ניצח | הודח |  |  |  |  |  |  |  |  |  |  |  |  |
| איזי | עברה | ניצחה | ניצחה | ניצחה | עברה | ניצחה | ניצחה | ניצחה | ניצחה | פרשה |  |  |  |  |  |  |  |  |  |  |  |  |
| לינדזי | ניצחה | עברה | עברה | עברה | ניצחה | עברה | ניצחה | הודחה |  |  |  |  |  |  |  |  |  |  |  |  |  |  |
| לשאונה | ניצחה | עברה | עברה | עברה | ניצחה | הודחה |  |  |  |  |  |  |  |  |  |  |  |  |  |  |  |  |
| ברידג'ט | ניצחה | עברה | עברה | הודחה |  |  |  |  |  |  |  |  |  |  |  |  |  |  |  |  |  |  |
| הרולד | ניצח | עבר | פרש |  |  |  |  |  |  |  |  |  |  |  |  |  |  |  |  |  |  |  |
| אזיקיאל | ניצח | הודח |  |  |  |  |  |  |  |  |  |  |  |  |  |  |  |  |  |  |  |  |
פרקים

| מספר הפרק | שם הפרק בעברית | היעד | שם השיר | מודח | מנצח |
| --- | --- | --- | --- | --- | --- |
| 1 | לך כמו מצרי 1 | גיזה, מצרים | כולם איתנו טסים | דנקן (פרש) | אין |
| 2 | לך כמו מצרי 2 | גיזה, מצרים | זמן לאהבה + זמן לחתור | אזיקיאל | קבוצת אמזון |
| 3 | כיף ואושר ביפן | טוקיו, יפן | לפני שמתים | הרולד | קבוצת אמזון |
| 4 | כל מה שיוקון עושה, אני עושה טוב יותר | יוקון, קנדה | נתקעה על עמוד | ברידג'יט | קבוצת כריס בבב"ב חתיך עולמי |
| 5 | ברודוויי מותק | ניו יורק סיטי, ניו יורק, ארצות הברית | מה יש לא לאהוב | אין | קבוצת אמזון |
| 6 | סיכום לאחר ההדחה | אין | מותק + מצטערת | אין | אין |
| 7 | מהפכת סטירה סטירה | האלפים הגרמנים, גרמניה | איין קליין | לשאונה | קבוצת אמזון |
| 8 | אזור המירוץ | נהר האמזונס, פרו | גייספי ראפ | אין | קבוצת ניצחון |
| 9 | נופלים ללובר | פריז, צרפת | פריז באביב | לינדזי | קבוצת אמזון |
| 10 | הילד החדש ברוק | ניופאונדלנד, קנדה | שאנטי חוף | אין | קבוצת כריס בבב"ב חתיך עולמי + די-ג'יי |
| 11 | ג'מייקה מתוקה שלי | ג'מייקה | הו איזי | איזי (פרשה), דיג'יי | קבוצת כריס בבב"ב חתיך עולמי |
| 12 | הטלתרום | אין | תצילו את התכנית + בנות | אין | אין |
| 13 | אני רואה את לונדון | לונדון, אנגליה | להפשיט את השומר | נואה (דנקן חזר) | קבוצת אמזון |
| 14 | חתיכות של יוון | אתונה, יוון | מיקס יווני | אין | קבוצת אמזון |
| 15 | אקס - פייל | אזור 51 ואזור 52, נבאדה, ארצות הברית | נשקת חברים | טיילר | קבוצת אמזון |
| 16 | פיקניק בתלייה | אוסטרליה | גוזזים כבשים | גוון | קבוצת כריס בבב"ב חתיך עולמי |
| 17 | חומץ שוודי | גוטנברג, שוודיה | בנינו את הפנים של גוון | אין | קבוצת כריס בבב"ב חתיך עולמי |
| 18 | מי חוזר למשחק | אין | לא קוראים לה בליינלי | אין | אין |
איחוד
| 19 | מריבת ניאגרה | מפלי הניאגרה, קנדה וארצות הברית | מפורסמת | אוון (בליינלי הצטרפה) | דנקן וקורטני |
| 20 | הזיוף הסיני | בייג'ינג, סין | מנמנצ'י | בליינלי וקורטני | סיירה |
| 21 | ספארי באפריקה | סרנגטי, טנזניה | תתעוררו | דנקן | אלחנדרו |
| 22 | הגועל בראפה | אי הפסחא, צ'ילה | קונדור | אין | הת'ר |
| 23 | או, דראמהלר | דראמהלר, אלברטה, קנדה | ככה נסיים את העניין | סיירה | סיירה |
| 24 | הדחה בסגנון הוואי | אין | את מי אתה תעודד + אני אנצח | אין | אין |
| 25 | מטוסים, רכבות ואוויר חם | טיחואנה, מקסיקו | אני אעשה את זה | אין | הת'ר |
| 26 | מכת אגרוף | קילואה, הוואי | יריבים | קודי, אלחנדרו | הת'ר |
הגמר

בגמר הת'ר מתחרה עם אלחנדרו וזוכה במיליון הדולר (בגרסה האמריקאית), בסוף הפרק אזיקיאל חוטף לה את המזוודה ונופל עם המזוודה לתוך הר הגעש ואחרי זה הוא הטביע את הסירה של כריס ושף אחרי שהר הגעש פלט אותו. לאחר כתוביות הסיום נראה אקסטרה קליפ בו כריס ושף שמים את אלחנדרו בתוך מכונת "אי-שרדות" (לאחר שנשרף מהר הגעש) ממנה השתחרר בתחילת העונה החמישית.
הגמר > אזכורים למלחמת הכוכבים ושר הטבעות

לאחר סיום הפרק האחרון שודר סרטון. בסרטון הראו את שף וכריס הופכים את אלחנדרו לאחר שנשרף מהלבה לרובוט, זוהי פרודיה לקטע הסופי במלחמת הכוכבים - פרק 3: נקמת הסית' כאשר בקטע בסרט הקיסר הופך את אנקין לדארת' ווידר (בפרודיה כריס ושף הופכים את אלחנדרו לרובוט). עוד קטע פרודיה הוא שבסוף הסרטון אלחנדרו צועק "לא" מכיוון שמיליון הדולר נשרפו בלבה, במלחמת הכוכבים אנקין צועק מכיוון שפאדמה מתה. בגמר, אזיקיאל נפל להר געש עם המיליון דולר, כמו בשר הטבעות (ההסבר למה הוא נראה כמו גולום)
אי-שרדות מסביב לעולם: סיכום לאחר הדחה

אחרי כל 6 פרקים התקיים פרק באולפן טלוויזיה בו ג'ף ובליינלי (אחר- כך ג'ף וברידג'ט) מארחים את המודחים מ-5 הפרקים הקודמים ושואלים אותם שאלות על מה שקרה (בדומה לעונה השנייה). מראים גם קטעי "מאחורי הקלעים" של דברים שקוראים במטוס.
באחד מפרקי העונה למטוס נגמר הדלק וכולם נתקעו בג'מייקה. כדי לגייס כסף לדלק הופיע פרק מיוחד בתוכנית האירוח בו היו צריכים לגייס חצי חמש מאות אלף דולר לדלק על ידי התרמה שלא הצליחה, כדי להצליח הם הראו קטעים מביכים והבטיחו דברים שהכוכבים יעשו לאחר תרומה. באמצע הפרק באחד הקטעים בו חיות רדפו אחרי די.ג'יי האולפן נהרס והיו צריכים לגייס חמש מאות דולר נוספים בשביל לבנות אותו מחדש (הסכום הכולל היה מיליון דולר), המשיכו בקטעים המביכים ופספוסי הכוכבים וזה הצליח.
אקסטרה קליפים

בקנדה ובארצות הברית אחרי הפרק של השבוע הראו אקסטרה קליפ שבו רואים קטעים שלא נראו (בארצות הברית וקנדה שודר פרק בשבוע). בפרקים שבהם מישהו הודח הראו מה קרה אחרי שנזרק בנפילת הבושה. בישראל חוץ מהפרודיה על הפיכת אלחנדרו לרובוט לא יצאו אקסטרה קליפים.
אריסטה רקורדס

| --- | --- |

 נתונים כלליים
 סוג:  חברת תקליטים
 מייסדים:  קלייב דייוויס
 תקופת הפעילות:  1974–2011 (כ־37 שנים) 
 חברת אם:  סוני מיוזיק אנטרטיינמנט
 מיקום המטה:  ניו יורק 
 משרד ראשי:  ארצות הברית
 ענפי תעשייה:  תעשיית המוזיקה
 מוצרים עיקריים:  הפקת מוזיקה
  
 www.aristarecordings.com
 
אריסטה רקורדס (באנגלית: Arista Records) הייתה חברת תקליטים אמריקאית יחידה בבעלות מלאה של סוני מיוזיק אנטרטיינמנט ונוהלה בעבר על ידי ברטלסמן מיוזיק גרופ. החברה נוסדה ב-1974 על ידי קלייב דייוויס, שעבד בעבר בקולומביה רקורדס. עד פירוקה ב-2011, היא נחשבה לאחת החברות הגדולות בתחום האמרגנות ושיווק של אלבומים בכל רחבי ארצות הברית ובבריטניה.
כיום, ההוצאות לאור של החברה מנוהלות על ידי RCA Records ולגאסי רקורדינגס.
היסטוריה > רקע

לאחר שפוטר מקולומביה רקורדס,נשכר קלייב דייוויס  על ידי סרטי קולומביה (אשר לימים הפכה לאחות של קולומביה רקורדס ב-1989) ביוני 1974 כדי לשמש כיועץ עבור החברה בתחום תפעול הקלטות המוזיקה. עד נובמבר 1974, בהשקעה כספית של 10 מיליון דולר מסרטי קולומביה, מיזג דייוויס את כל חברות התקליטים של קולומביה (קולפיקס רקורדס, קולג'מס רקורדס ובל רקורדס) תחת שם חדש והוא אריסטה רקורדס. החברה נקראה בשם אריסטה על שם חברת כבוד של בית הספר התיכון של העיר ניו-יורק(אנ').
בתחילת 1975, רוב האמנים אשר היו חתומים תחת בל רקורדס שוחררו ולא הוחתמו מחדש, מלבד דייוויד קסידי (שעזב לטובת RCA Records), טוני אורלנדו ודון (עזבו לטובת אלקטרה רקורדס) והמימד החמישי (עזבו לטובת ABC רקורדס). האמנים האחרים, כמו סוזי קואטרו והוט שוקולד, אשר היו תחת השלוחה של חברת אריסטה בבריטניה, ביג טרי. אמנים נוספים של בל רקורדס כמו בארי מנלו, באיי סיטי רולרס ומליסה מנצ'סטר עברו לאריסטה. חברת בל הבריטית שמרה על שם זה מספר שנים לפני שהיא שינתה את שמה לאריסטה. החברה הונצחה ב-1978 בשיר "They Called It Rockk" של להקת הרוק הבריטית רוקפייל, במילים: "אריסטה אומרים שהם אוהבים אותך/ אבל הילדים לא יכולים לרקוד לשיר הזה".
מלבד הגאווה בהצלחה להשיק כוכבים גדולים כמו מנילו, הקינקס ודיון וורוויק, החברה הצליחה להחתים את אריתה פרנקלין ב-1980, לאחר שהקשר הארוך שלה עם אטלנטיק רקורדס הסתיים. הרכישה המשמעותית ביותר של החברה, הגיעה בשנת 1983, כאשר דייוויס החתים לחברה את בת דודתה של וורוויק, ויטני יוסטון. יוסטון בסופו של דבר תהפוך לאמנית ההקלטות המצליחה ביותר של החברה, עם מכירות של 200 מיליון עותקים ברחבי עולם - על פי איגוד תעשיית ההקלטות בארצות הברית.
היסטוריה > חברות בת

לאריסטה הייתה בשנת 1970 חברת בת בשם אריסטה נובוס, שהתמקדה באומני ג'אז עכשוויים. החברה הפיצה באמצעות שתי חברות הקלטות אחרות לג'אז, האחת, אריסטה פרידם, אשר מתמחה בג'אז האוונגרדי. והשנייה היא GRP רקורדס אשר התמחתה עד שנת 1982 בג'אז עכשווי ומה שנודע לאחר מכן כג'אז חלק. חטיבת מוזיקה ארצית, קריר רקורדס, התמזגה יחד עם החטיבה של אריסטה, אריסטה נאשביל, בשנת 1997. אריסטה אוסטין שימשה בסוף שנות ה-90 כחברת תקליטים לקאנטרי. בנוסף לכך, אריסטה שימשה כמפיצה בצפון אמריקה עבור ג'ייב רקורדס משנת 1981 עד 1987. במהלך שנות ה-90, אריסטה שימשה כמפיצה עבור לוג'יק, רוודי רקורדס והוונלי רקורדס.
היסטוריה > רכישות ומימושים

בניסיון להימנע מפשיטת רגל, מכרו סרטי קולומביה את אריסטה לחברת התקליטים הגרמנית, אריאולה רקורדס בשנת 1979. לאחר רכישתה של אריאולה את תקליטי RCA של ג'נרל אלקטריק ב-1986, החברה המשולבת משנה את שמה לברטלסמן מיוזיק גרופ, למרות שאריסטה בארצות הברית לא תציין את ברטלסמן בהשקות שלה עד 1987.
במהלך שנות ה-80, אריסטה המשיכה בהצלחתה, הכוללת את ההרכב המצליח סיקרט אפייר בבריטניה. במהלך השנים אריסטה רכשה חברות תקליטים רבות כמו נורט'ווסתסייד רקורדס, דקונסטרקשין רקורדס, פירסט אווניו רקורדס ודדיקייטד רקורדס בבריטניה. בשנת 1989, אריסטה נכנסה למיזם משותף עם אנטוניו ריד ובייביפייס ביצירת חברת התקליטים להפייס רקורדס, חברת התקליטים של להקת הבנות המצליחה TLC, אותה רכשה באופן מלא בשנת 1999. בשנת 1993, אריסטה נכנסו למיזם משותף עם שון קומבס כדי לייסד את באד בוי רקורדס. אריסטה רכשו את פרופייל רקורדס, שהיה בית לאמנים כמו ראן די אם סי ו-"Poor Righteous Teachers", בשנת 1997.
היסטוריה > מחלוקת עם מילי ונילי

בשנת 1989, החתימה אריסטה צמד גרמני בשם מילי ונילי, שמורכב מרוב פילאטוס ופאב מורבן. הם הוציאו לאור את אלבום הבכורה המצליח שלהם שגרף מספר פלטינות (אשר הושק באירופה כמה שנים לפני כן), Girl You Know It's True, באותה שנה גם בארצות הברית וגם בקנדה. האלבום הפך להצלחה, גרף את התואר הזוכה ל-6 פלטינות בארצות הברית, וכן שירי האלבום התמקמו במצעדי המוזיקה בעשרת הסינגלים הטובים ביותר, כשלושה מהם לקחו את המקום הראשון. בשנת 1990, הצמד זכה בשני פרסי מוזיקה אמריקאים ופרס גראמי עבור האמן החדש הטוב ביותר. למרות ההצלחה שלהם, שמועות החלו להופיע על הצמד, ואושרו מאוחר יותר באותה שנה, כאשר המנהל והמפיק של מילי ונילי, פרנק פאריאן, חשף בפומבי כי צמד הזמרים לא שר אפילו צליל אחד באלבום שלהם. קרול דקר, הסולן של הלהקה טאפיו, אמר בראיון אחרי הופעה ל-MTV, כי הצמד השתמש ב-Synclavier System ולא שרו בכלל.
גילוי זה גרם לסערה בתעשיית המוזיקה, כשאמנים מקליטים, ובמיוחד אמנים בתחום הפופ אשר הסתמכו באופן רב על צלילים אלקטרוניים ודיבוב יתר (מה שכונה כ"קסם הסטודיו"), כעת היו תחת בדיקה והוכרחו להפחית את כמות השירה שלהם בליפ סינק על מנת להוכיח כי הם שרים באמת. הזכייה של מילי ונילי בגראמי בסופו של דבר בוטלה. דייוויס שחרר את באופן חד את הצמד מהחוזה שלהם איתו ומחק את האלבום שלהם ואת העותקים מהקטלוג של החברה - דבר שהפך אותו להיות האלבום הנמכר ביותר שאי פעם נמחק. בקביעת בית משפט בארצות הברית התאפשר לכל אדם שרכש את האלבום שלהם לקבל החזר כספי חלקי.
בתגובה למקרה, עמדתם של אריסטה הייתה כי החברה לא הייתה מודעת לעובדה שהצמד לא שר באמת, מכיוון שהם עצמם הקליטו את האלבום שלהם. בריאיון לאחר הכישלון, מורבן הגן על עצמו באומרו "לפני מילי ונילי, הייתי עובד במקדונלד'ס. מה אתה היית עושה?".
ההשפעה של המקרה על אריסטה הייתה משמעותית. המכירות של החברה ספגו פגיעה, ורק תוצר אחד שלהם זוכה בתואר זהב, האלבום Justified & Ancient של KLF, לאורך כל השנה ההיא.
אלאדין (סרט, 1992)

| --- | --- |
כרזת הסרט בישראל, 1993
כרזת הסרט בישראל, 1993
 מבוסס על:  Aladdin and the Wonderful Lamp 
 בימוי:  ג'ון מסקר, רון קלמנטס 
 הופק בידי:  רון קלמנטס  ג'ון מוסקר
 תסריט:  ג'ון מסקר, טרי רוסיו, רון קלמנטס, טד אליוט 
 עריכה:  מארק הסטר ה. לי פטרסון
 מדבבים:  סקוט ויינגר רובין ויליאמס לינדה לרקין ג'ונתן פרימן
 מוזיקה:  אלן מנקן 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  חברת וולט דיסני
 הקרנת בכורה:  ארצות הברית25 בנובמבר 1992 ישראל4 ביוני 1993 (הקרנת טרום בכורה בגרסה אנגלית) ישראל11 ביוני 1993 (בכורה ארצית, גרסה אנגלית) ישראל12 ביוני 1993 (בכורה ארצית, גרסה עברית)
 משך הקרנה:  91 דק' 
 שפת הסרט:  אנגלית 
 סוגה:  סרט מוזיקלי, פנטזיה קומית, סרט אגדות 
 מקום התרחשות:  חצי האי ערב, עיראק, אגרבה 
 תקציב:  28,000,000‏$
 הכנסות:  504,050,219‏$
 הכנסות באתר מוג'ו:   aladdin
 פרסים:  פרס אוסקר למוזיקה המקורית הטובה ביותר (אלן מנקן) 
 סרט הבא:  שובו של ג'אפר
 תרגום לעברית:  אולפני אלרום - שלומי שורצולד (תרגום ב-DVD)
 movies.disney.com/aladdin
 דף הסרט ב־IMDb
 
אלאדין (באנגלית: Aladdin) הוא סרט אנימציה שהופק על ידי חברת וולט דיסני, בוים על ידי ג'ון מוסקר ורון קלמנטס והוא מבוסס על האגדה המזרח-תיכונית "אלאדין ומנורת הקסמים" מתוך "סיפורי אלף לילה ולילה". זהו הסרט ה-31 שהופק על ידי החברה.
"אלאדין" יצא לאקרנים ב-25 בנובמבר 1992 וזכה בעיקר לביקורות חיוביות, פרט לביקורות בחברה הערבית בהן נטען שהסרט גזעני. "אלאדין" היה הסרט המכניס ביותר ב-1992, כשגרף הכנסות של 217 מיליון דולר בארצות הברית ו-504 מיליון דולר בעולם. הסרט זכה בפרסים רבים, רובם עבור הפסקול.
בשנת 2019 יצאה לסרט גרסת לייב אקשן בבימויו של גאי ריצ'י בעלת אותו השם.
הסרט עלה בדיסני+ לכבוד השקתה בישראל ב-16 ביוני 2022.